
'e  versibus  nonnullis  Horatianis  disputaturi  non  nova  divinandi  periculo  re- 
perta  afferre  animus  est,  sed  hoc  agimus  ut  pauca  quae  M.  Hauptii  Horatio  quar- 
tum  edito  a.  mdccclxxxi  praeter  Hauptii  mentera  adornata  suut  argumentando 
stabiliamus  aut  a  crimine  temeritaiis  libercmus.  Incipimus  autem  a  re  admodum 
levidensi. 

I.     In  extremo  carraine  sexto  libri  prirai  Horatius  haec  ait  de  se 

nos  convivia,  nos  proelia  virginum 

sectis  in  iuvenes  unguibus  acrium 

cantamus,  vacui  sive  quid  uriraur, 
20  non  praeter  solitum  leves. 
Quae  vulgo  sic  interpretantur,  Horatium  levitatis  notione  ad  utramque  quam  po- 
nat  condicionem  relata  sive  vacuus  sit  amoro  sive  quid  uratur  consueto  more  se 
levem  esse  dicere.  In  qua  re  quod  sive  particula  semel  posita  est  quara  bis  poni 
sententia  iubebat,  notum  est  poetas  ita  solere,  velut  Catullus  c.  4,  19  laeva  sive 
dextera  vocaret  aura,  Horatius  C.  1,  3,  16  tollere  seu  jjonere  volt  freta^  alii.  Sed 
sententia,  quae  hoc  cxplicandi  modo  oritur,  nou  omni  ex  parte  placet:  etsi  enim 
leve  genus  carminura  est  quod  a  se  coli  dicit  Horatius,  non  satis  causae  intelli- 
gitur,  cur  levitatem  etiara  ad  animura  araore  vacuuni  pertinere  velit  aut  adeo  se 
levitatis  accuset,  ut  eam  numquam  a  se,  sive  quid  amet  sive  nihil,  aHenam  esse 
fateatur.  Patet  autem  altera  interpretandi  via,  qua  sensum  decentiorem  assequi 
videmur.  Dicit  enim  Horatius  'nos  convivia,  nos  proclia  virginura  cantamus,  va- 
cui,  vel  si  quid  tamen  urimur,  non  insolenti  modo  leves.'     Ita  cum  haec  tantum 

inter  se  iungantur  si  quid  urimur  non  praeter  solitum  levea  h.  e.,  ut  iam  intelligi 
oportet,  'non  ultra  modum  leves',  et  orationi  venustas  quae  desiderabatur  reddita 
esse  et  vere  sensus  indicari  videtur  quo  Horatius  carmina  amatoria  fundere  soleat, 
ut  quae  se  dicat  vacuum  amore  plerumque  vel  si  uon  vacuum  certe  non  nimis 
amoris  levitate  irretitum  componere.  Quod  si  recte  statuitur,  paulo  fortasse  ac- 
commodatius  ad  mentem  poetae  versus  undevigesimus  ita  distinguetur  cantamus 
vacui,  sive  quid  urimur.  Usum  autem  sice  particulae  quem  volumus  saepius  apud 
Horatium  offendas,  velut,  ut  pauca  seligamus,  C.  1,  15,  25 

urguent  impavidi  te  Salaminius 

Teucer,  te  Sthenelus  sciens 

25     pugnae,  sive  opus  est  imperitare  equis, 
non  auriga  piger. 


C.  1,  32,  7 


C.  3,  27,  61 


age  dic  Latinum, 
barbite,  carmen, 

Lesbio  primum  modulate  civi, 
qui  ferox  bello  tamen  inter  arma, 
sive  iactatam  religarat  udo 
litore  navim, 

Liberum  et  musas  Veneremque  . .  canebat. 


vilis  Europe,  pater  urguet  absens, 
quid  mori  cessas?    potes  hac  ab  orno 
pendulum  zona  bene  te  secuta  e- 
60     lidere  collum, 

sive  te  rupes  et  acuta  lcto 

saxa  delectant,  age  te  procellae 

crede  veloci;  nisi  erile  mavis 

carpere  pensum. 
Quae  plerumque   non   satis   recte  interpuugi  solcnt:   etenim  duae  condiciones  mo- 
riendi  proponuntur,  'potes  hac  ab   orno   pendulum  zona  coUum  elidere,  vel  si  te 
rupes  et  acuta  saxa  delectant,  proccllae  te  crede;  nisi  vitam  servilem  morti  prae- 
ferendam  ducis.'    Epod.  17,  38 

iussas  cum  fide  poenas  luam, 

paratus  expiare,  seu  poposceris 

centum  iuvencos,  sive  mendaci  lyra 
40     voles  sonari  'tu  pudica,  tu  proba', 

perambulabis  astra  sidus  aureum. 
Sic  distinximus,  quae  seorsum  ab  aliis  interpretamur  'paratus  expiare,  si  vel  cen- 
tum  iuvencos  poposceris,  vel  si  mendaci  lyra  voles  sonari  "tu  pudica,  tu  proba", 

perambulabis  astra  sidus  aureum.'  Nam  non  eadem  utrobique  vis  est  particulae 
seu  vel  sive,  sed  posteriore  loco  (39)  alteram  adnectit  condicionem,  priore  autem 
(38)  exaggerationi  inservit,  ad  eum  modum  quo  TibuUus  scribit  1,  6,  21 

exibit  quam  saepe,  time,  seu  visere  dicet 
sacra  bonae  maribus  non  adeunda  deae. 
Quae  fnerunt  qui  prave   intelligerent,  dicit  autem   hoc  'quotiens  exibit  time,  vel 
tum  si  sacra  bonae  deae  se  dicet  visere,  quae  maribus  adeunda  non  sunt.'     Idem 
in  alteram  rationem  particula  utitur  2,  4,  43 

quin  tua  tum  iuvenes  spectent  incendia  laeti, 
nec  quisquam  flammae  sedulus  addat  aquam; 

seu  veniet  tibi  mors,  nec  erit  qui  lugeat  ullus, 
nec  qui  det  maestas  munus  in  exequias. 
h.  e.  'incendia  spectent  laeti,  vel  si  tibi  mors  veniet,  nemo  sit  qui  lugeat.'    Simile 
genus   in  Propertii  elegiis  Lachmannus  perstrinxit  p.  102;   neque  secus  Seneca  in 
Hercule  Oetaeo  1653 

arcus  poposcit.  accipe  haec,  inquit,  sate 

Poeante  dona  et  muuus  Alcidae  cape. 
1650     has  hydra  sensit,  his  iacent  Stymphalides 

et  quidquid  aliud  eminus  vici  malum. 

victrice  fehx  iuvenis,  has  numquam  irritas 

mittes  in  hostem,  sive  de  media  voles 

auferre  volucres  nube,  descendent  aves. 
In  quibus  versibus  quidquid  statuitur  de  verbis  victnce  felix  (1652)  quibus  Fr.  Leo 
crucem  appinxit,  nobis  non  inepte  Philoctetes  qui  Paridem  sagitta  occidit  victrice 
(sagitta)  felix  iuvenis  appellari  videtur,  et  miris  modis  his  versibus  et  proximis 
arcus,  utroque  numero  (1656),  et  sagittae,  denique  pharetrae  (1720.  22)  inter  se 
miscentur,  sed  quidquid  de  illis  verbis  iudicatur,  sive  (1653)  h.  e.  vel  si  non  est 
quod  aut  mutetur  aut  alterum  sice  desideretur. 

Ad   Horatii    carmen    unde    exorsi    sumus    revertimur;    cuius    paenultimam 
stropham 

quis  Martem  tunica  tectum  adamantina 

digne  scripserit,  aut  pulvere  Troico 
15     nigrum  Merionen,  aut  ope  Palladis 

Tydiden  superis  parem? 
Peerlcampo  adsentiens  Hauptius  secluserat  ut  spuriam,  nos  Buecheleri  et  Kiess- 
lingii  vv.  cc.  iudiciis  obsecuti  iuterpolationis  indicio  liberavimus;  sed  in  interpre- 
tando  ab  illorum  etiam  inter  se  dissidentium  sententia  paululum  discedimus.  Quorum 
Kiesslingius  (Philol.  Untersuchung.  p.  97)  quod  his  verbis  legentem  revocari  ad  Va- 
rium  initio  carminis  laudatum  putavit,  ut  largiamur  id  huic  loco  consentaueum  fuisse, 
hac  interrogationis  forma,  quippe  quae  vim  habeat  negativam,  id  fieri  non  potuit: 

eoque  nomine  Buechelerus  (Coniectan.  a.  mdccclxxviii  p.  18)  melius  et  orationi 
satis  fecit,  cum  ad  illam  interrogationem  hoc  responderi  par  fuisse  scribit  'nemo 
haec  digne  scripserit,  ne  Homerus  quidem  optimus  heroici  carminis  auctor,  ne- 
dum  Varius  etsi  /orte  epos  acer  ut  nemo  ducit,  minime  ego  qui  ne  Vario  quidem 
aemulari  possim',  et  sensui,  si  quidem  summa  sententia  inest  in  eo  quod  tertio 
loco  ponit.  At  ipse  paene  plus  tribuere  Homeri  vituperationi  videtur,  ut  Hora- 
tius  AiofXTi]iovg  dpiffTEiav  ne  sibi  quidem  ab  omni  parte  probari  exempHs  inde  petitis 
et  suo  modo  ornatis  significet.  Verum  Horatius  neque  Homerum  aut  illam  pa^^w- 
6iav  reprehendere  neque  de  Varii  laudibus  detrahere  voluit,  quod  utrumque  ab 
huius  carminis  consilio  abhorret,  sed  quoniam  se  nolle  dixit  Caesaris  et  Agrippae 
laudes  culpa  ingenii  deterere,  hanc  sui  tenuitatem  ingenii  fortius  confirmat  utpote 
imparem  talibus  memorandis  rebus  bellicis  quales  nota  et  ob  hanc  rem  solam  de- 
prompta  Homerica  exempla  repraesentant.  Ergo  plus  dixit  verbis  quam  cogitando 
intelligi  voluit:  quippe  univcrse  eum  interrogat  'quis  digne  scripserit'  hoc  sentit 
*qui  digne  scripserim  cgo';  neque  enim  corrigendo  nos  hanc  sententiam  reddi  ver- 
bis  iubemus,  verum  sic  putamus,  universa  negatione  quae  est  in  illo  interrogandi 
modo  gravius  etiam  hoc,  quod  de  se  uno  Horatius  valere  voluit,  denegari.*)  Ver- 
giUus  cum  scribit  ecl.  10 

pauca  meo  Gallo  sed  quae  legat  ipsa  Lycoris 
carmina  sunt  dicenda:  neget  quis  carmina  Gallo? 
severius   aestimanti   plus   affirmare   videbitur  quam  praestare  potuit;    et  Antigona 
Polynici  vetanti  jxrj  toi  fx'  odvpov  respondens  xat  rfg  av  a'  opfxwfitvov  lc,  npovnrov  'Aid'»ji' 
cv  naTaoTzvoi,  Hclcn',   hoc   quod   sentiebat  se   uon   posse  non  deplorare  fratrem,   isto 
modo  gravius  sibi  visa  est  exprimere.     Tibullus  quoque  cum  dicit  (2,  3) 
Rura  meam  Cornute  tenent  villaeque  puellam: 
ferreus  est,  heu  heu,  quisquis  in  urbe  manet, 
in  oratione  si  recte  intelligimus  plus  est  quam  in  sententia,   etiamsi  non  premas 
quisquis   pronomen,   quod  saepe  abit  in   vim   simplicis   relativi,   velut  apud  Hora- 
tium  C.  3,  24,  25,  ubi  non  recte  iudicat  Bentleius  immemor  eorum  quae  C.  4,  2,  1 
leguntur.    Quidni  igitur  Horatio  concedimus,  in  sententia  haud  obscura  ad  carmi- 


*)    Vis  interrogationis  dispicitur  etiam  ex  his  quae  Vergilius  Aeneam  facit  dicen- 
tem  (2,  361) 

quis  cladem  illius  noctis,  quis  funera  faudo 

explicet  aut  possit  lacrimis  aequare  labores? 
aut  quae  illum  imitatus  Silius  Italicus  scribit  (5,  420) 

quis  deus,  o  musae,  paribus  tot  fuuera  verbis 

evolvat,  tantisque  umbris  in  carmine  digna 

quis  lamenta  ferat? 
qui  hoc  modo  se  posse  quod  posse  cupiunt  abnegant. 

nis  consilium  rcferenti,  oxaggerando  ut  nonnihil  orationem  extollat;  et  quam  longe 

quae  dicit  quis  digne  scripserit  distant  ab  iis  quae  in  similem  sententiam  in  satira 

libri  secundi  prima  posuit 

cupidum,  pater  optime,  vires 

deficiunt:  nequc  enim  quivis  borrentia  pilis 

agmina  nec  fracta  pereuntes  cuspide  Gallos 

15     aut  labentis  equo  describit  volnera  Parthi. 

II.     I.  Bekkerus  in  schedis  Homericis  (1,  204)  scite  observavit  in  oratione 

qualis  haec  est  Homerica 

cg  Ttspi  jXEV  ycov  BaTL  ppcTwv,  TTspi  0  ipo,  ^jtciaiv 
dS^avurcLaiv  e(Joox£,  toi  ovpavcv  Bvpvv  ixcvaiv, 
satis  inepte  interrogationcm  signari  ubi  esse  intorrogationem  iam  paene  cxciderit 
legenti;  neque  utilius  apud  Vergihum  in  georgicis  (1,  104)  cum  interrogativi  nihil 
sit  in  oratione  praeterquam  quid  dicam  (104)  notam  istam  scx  scptem  vcrsibus 
interiectis  (110)  ad  parenthesin  applicari.  Similia  in  Horatii  carniinibus  occurrunt 
et  attente  legentem  impedire  possunt;  velut  C.  2,  7 

O  saepe  mecum  tempus  in  ultimum 

deducte  Bruto  militiae  duce, 

quis  te  redonavit  Quiritem 

dis  patriis  Italoque  caelo, 

5     Pompei,  meorum  prime  sodalium, 

cum  quo  morantem  saepe  diem  mero 

fregi  coronatus  nitentes 

malobathro  Syrio  capillos 

variant  editores  et  nonnulli,  in  quibus  Meinekius  et  Hauptius,  post  sodalium  v.  5 

interrogandi   indicium   fecerunt  distinguentes   quae   intime   connexa  sunt,   meorum 

prime  sodalium,   cum  quo  saepe  diem  fregi,    aUi  in   extrema  oratione   (post  capil- 

los),  quae  iam  nihil  habet  interrogationis:  nos  neutro  loco  interrogationem  satis 

indicante  pronomine  (v.  3)   notandam  duximus.     Similia  sunt  C.  4,  14,  1 — 6,   ubi 

notam   ad  vocativum  adiectam  melius   afore   sentimus.     C.  2,  12   vulgo    sic   inter- 

pungitur, 

num  tu  quae  tenuit  dives  Achaemenes 

aut  pinguis  Phrygiae  Mygdonias  opcs 

permutare  velis  crine  Licymniae, 

plenas  aut  Arabum  domos? 

25     dum  flagrantia  detorquet  ad  oscula 
cervicem,  aut  facili  saevitia  negat 
quae,  poscente,  magis  gaudeat  eripi, 
interdum  rapere  occupat. 

Sed  invita  sentcntia  partes  duae  orationis  unius  hac  distinctione  separantur.  Quam 
cum  tolleremus,  noluimus  tamen  eandem  extremae  alteri  orationi  adhibere,  quae 
pars  cst  interrogationis,  ipsa  notam  non  fert  nisi  cum  incommodo  sententiae  sub- 
tili  arte  compositae.  In  simili  conformatione  quae  est  C.  1,  29  extr.  ncmo  me- 
diam  partem  orationis  notavit,  notarunt  cxtrcmam;  idque  ibi  facilius  ferri  potest. 
oed  C  .1,  24,  33         q^j^j  tristcs  querimoniae, 

si  non  supplicio  culpa  reciditur, 
35     quid  leges  sine  raoribus 

vanae  proficiunt,  si  nequc  fervidis 

pars  inclusa  caloribus 
mundi  ncc  borcae  finitimum  latus 
duratacquc  solo  nives 
40     mcrcatorom  abigunt,  horrida  callidi 

vincunt  aequora  navitao, 

magnum  paupcrics  opprobrium  iubot 

quidvis  ct  faccre  et  pati, 

virtutisque  viam  descrit  arduae? 
ut  mittamus   cos   qui  iam  in  reciditur  (v.  34),   hoc  cst  in  imperfecta  oratione,   in- 
terrogationcm  indicant,  quis  ferat  hanc  intorrogationcm  notatam,  cuius  pars  maior 
iuterrogatio  non  est?     Et  omittunt  plerique  in  simili  causa  indicium  C.  1,  12 

quem  deum?    cuius  recinct  iocosa 

nomen  imago 

5     aut  in  umbrosis  Ileliconis  oris, 

aut  super  Pindo,  gclidove  in  Hacmo, 
unde  vocalcm  tcmcrc  insecutae 
Orphoa  silvae 

arte  matorna  rapidos  morantcm 
10     fluminum  lapsus  colcresquo  vcntos, 

blandum  et  auritas  fidibus  canoris 

ducere  qucrcus 
quoniam   quae  ITaemi   (v.  6)   illustrandi    causa  adduntur,    ab   interrogatione   aliena 
sunt,   ncquc   tamon    ita   ab   Ilaemo   seiungi   possunt,   ut,   quod   Meinckius   instituit, 
huic  nomini  notam  affingcre  liceat.     Reditquc  eadem  dubitatio  in  proximis, 

quid  prius  dicam  solitis  parentis 

laudibus,  qui  res  hominuni  ac  deorum, 
15     qui  mare  ac  terras  variisque  mundum 

tcmpcrat  horis, 

unde  nil  maius  generatur  ipso 

nec  viget  quicquam  simile  aut  secundum: 

proximos  illl  tamen  occupavit 
20  Pallas  honores. 
Sic  nos  edidimus:  editores  dissident,  nonnulli  laudibus  (v.  14),  alii  ho)'is  (v.  16), 
quidam  secundum  (v.  18)  nota  interrogativa  ornant;  sed  qui  sententiarum  cursum 
curiosius  perspexerit,  inteiliget,  nullum  horum  locum  graviorem  istam  distinctio- 
nem  sine  detrimento  recipere.  Sint  haec  satis  speciminis  loco,  ne  persequendis 
minutiis  quae  tamen  interdum  nonnihil'  utilitatis  habent  taedium  legentibus  si  qui 
erunt  afferamus.  Unum  addimus  ex  altero  genere:  in  iambo  primo  orationem  po- 
Htissimam  ita  interpungendam  curavimus, 

5     quid  nos,  quibus  te  vita  si  superstite 

iucunda,  si  contra,  gravis, 

utrumne  iussi  persequemur  otium, 

non  dulce,  ni  tecum  simul, 

an  hunc  laborem  mente  laturi  decet 
10     qua  ferre  uon  mollis  viros? 

feremus,  et  te  vel  per  Alpium  iuga  .  .  sequemur. 
et  putamus  hoc  poetae  sensui  convenientius  esse,  quam  quod  aute  vulgabatur,  quid 
nos?  quibus  te  vita  si  supcrstite  iucunda,  si  contra,  gravis.  utrumne  iussi  cet.  Ora- 
tionem,  ut  hoc  addamus,  sic  expedieudam  censemus  'utrum  otium  persequemur,  au 
hunc  laborem  laturi  (sumus)  mente  qua  decet  (laborem)  ferre  non  molles  viros.' 
Sic  enim  demum  recte  responsum  feremus  ad  hanc  partem  iuterrogationis  relatum 
subiicitur;  neque  laturi  non  addito  sumus  verbo  vicem  verbi  finiti  gerere  dubita- 
bimus:  nam  quod  in  est  et  sunt  saepe  cadere  notum  est,  idem  a  sum  et  sumus 
non  alienum  esse  exempla  probaut,  neque  solum  Enuius  scripsit  vidi  videre  quod 
me  passa  aegerrume  aut  Plautus  nunc  quid  facturus  dicam^  sed  etiani  Vergilius 
postquam  introgressi  et  coram  data  copia  fandi,  muiiera  praeferimus,  et  Horatius 
felicem  dicere  non  hoc  me  possim,  casu  quod  te  sortitus  amicum. 

III.  In  epistola  decima  libri  primi  Horatius  fabulam  Stesichoream  de  equo 
et  cervo  ab  Aristotele  in  rhetoricis  2,  20  relatam  lepidissime  narravit:  ibi  haec 
vulgo  leguntur. 

cervus  equum  pugna  melior  communibus  herbis 
35     pellebat,  donec  minor  in  certamine  longo 

imploravit  opes  hominis  frenumque  recepit. 

sed  postquam  victor  violens  discessit  ab  hoste, 

non  equitem  dorso,  non  frenum  depulit  ore. 

sic  qui  pauperiem  veritus  potiore  metallis 
40     libertate  carct,  dominum  vehit  improbus  atque 

serviet  aeternum,  quia  parvo  nesciet  uti. 
In  versu  tricesimo  septimo  qui  primus  offendit  Beutleius  epitheton  ad  victorcm  iu 
hac  oratione  multis  frequentata  praeter  consuetudiuem   adiectum   vituperavit:   re- 

2 

posito   victo  pro  victore  non   minus  usitatam  dicendi   rationem  assecutus  est,  victo 
violens   discessit  ab  Jioste.     Verum   ne  hac  quidem  acquievit,  quin  epitheton  ipsum 
coniectura   temptaret:   'cur  enim'   inquit  'equus   hic  violens   appelletur,   qui   et  per 
se    impar   erat  cervo    et   nulla   demum   sua  sed  vehentis   equitis   virtute   victoriam 
adeptus   est.'     Quae   scribenda  proposuit,  posiquam  victo  sonipes  disccssit  ab  hoste, 
aut   inducente   quodam   vetusto   Horatii  exemplari  postquam   domito  victor   discessit 
ab  hoste,   nec   ipsi   satis   fecerunt  et  ab   ea  versus  forma,   quam  consentiens  fides 
librorum  tuetur,  longius  discedunt.    Bentleium  excepit  Hauptius,  qui  in  summa  re 
illi   adstipulatus   admirabili   qua  poUebat   emendandi  virtute  cum  paene  una  littera 
leviter  detorta  ex  victorciolens  efficeret  victoridens  restituit  quod  legenti  non  potest 
non   arridere,  postquam  victo  ridens  discessit  ab  hoste.,   simul   hoc   exemplo  usus  ut 
in  Horatii  codicibus,  in  quibus  nihil  ad  quadratam  scripturam  redire  videretur,  ex 
minutis   litteris   nonnumquam   errorum   causas   et   correctiones  peti   posse  edoceret 
(opp.  3,  46).     Hanc   scripturam  Hauptlus,    qui  initio  victo  violens  posuerat  auctore 
Bentleio,  cum  iterum  et  tertium  Horatii  carmina  recognosceret  recipiendam  duxit 
eamque  Meinekius,   qui   et  victo  scribit  et  violens  depravatum   esse  apposita  nota 
significat,   memorando   commendavit.     Quos  viros   in   his  litteris  primarios   quam- 
vis  suspicere  iudicioque  eorum  phirimum  tribuere  soleamus,  tamen  Hauptii  hbello 
quartum   edito   relicta   coniectura   versus   formam   ante   vulgatam   restituimus,   non 
quo   illam  improbaremus   sed   quia  hanc   opinabamur   a  Bentleio  Hauptioque   non 
esse   iustis   rationibus   rcpudiatam.     Etenim  Bentleius   cum  hunc  dicendi  usum  ne- 
garet   additunj    ad   victoris   nomeu   epitheton   rccipere,   non   curavit   aho  modo  ora- 
tionem    evolventi    hoc   incommodum  evitari:    nempe  non  victorem  violentem  appella- 
vit  Horatius,  sed  hoc  dicit  'postquam  equus  victor  h.  e.  victoria  reportata  (^jiy./^aao) 
violens  sive  violenti  auirao  ab  hoste  discessit.'     Quo  modo  cum  ahi  tum  Horatius 
ipse  non  raro  orationem  formavit,  ut  in  ambiguitate  legentium  iudicium  exspecta- 
ret.     Qui  cum  scribit  Sat.  2,  3,  225  vincet  enim  stultos  ratio  insanire  nepotes,   non 
stultos  nepotes   coniungi   sed   hoc  intelligi  vohiit  'ovincet  ratio  nepotes  utpote  stul- 
tos  insanire',   aut  C.  3,  20,  3   dura  post  paulo  fugies  inaudax  proelia  raptoi',  non 
inaudacem  raptorem  sed  hoc  potius  dicit  'tu  raptor  (h.  e.  qui  rapuisti)  paullo  post 
fugies  inaudax.'     Quo  genere  loquendi  adhibito  etiam  illa,  quae  suut  in  C.  3,  G 

21     motus  doceri  gaudet  lonicos 

matura  virgo  et  fingitur  artibus 

iam  nunc  et  incestos  amores 

de  tenero  meditatur  ungui: 

25     mox  iuniores  quaerit  adultcros 
inter  mariti  vina, 
ad  probabilem  ni  falhmur  sententiam  revocantur:   maturam  virginem  h.  e.  nubilem 
interpretantur;   quo  facto  exsistunt  difficultates ,  in  quibus  expediendis  interpretes 
frustra  se  torquent.    Sed  Horatius  vohiit   inatura  gaudet  virgo  motus  lonicos  edo- 

ceri/  Qui  si  matiire  scripsisset  h.  c.  raaturo  tempore,  nemo  haec  vituperaret,  sed 
matura  et  metro  flagitabatur  et  erat  latinius,  ncque  verendum  erat  ne  ambiguitas 
oreretur  ex  positu  in  simplici  sentcutia  quam  universa  oratio  haud  obscure  de- 
clarabat.*)  Ad  hunc  modum  cum  violena  a  victore  segregamus,  non  est  quod  victo 
praeferatur,  immo  non  inconsulto  equus  qui  ante  minor  erat  in  longo  certamine 
nunc  victor  (sive  superior)  ab  hoste  potius  quam  victo  ah  hoste  dici  videatur  dis- 
cessisse.  Quod  si  victor  retinetur,  bona  pars  probabilitatis,  qua  Hauptii  coniectura 
nitebat,  periit,  et  ut  verum  fateamur,  quamvis  speciosa  sit  ista  emendatio  et  auc- 
tore  suo  digna,  tamen  non  ita  veri  simile  est,  ex  (^victo)  ridens  per  errorem  natum 
esse  (victor)  violens,  quae  est  vox  inusitata  et  rara.  Itaque  hoc  agendum  est  im- 
pensius  ut  epitheton  ipsum  a  suspicione  falsi  vindicemus.  Ac  Bentleius  quod  negat 
apte  equum  violenteni  appellari  qui  et  per  se  impar  fuerit  cervo  et  nulla  sua  scd 
vehentis  equitis  virtute  victoriam  adeptus  sit',  quamquam  llauptius  hoc  a  Bentlcio 
verissimc  dici  affirmat,  tamen  eruut  fortasse  quibus  hoc  ipsum  quod  equus  quo 
diu  inferior  erat  hostem  quamvis  ope  aliena  tandem  devicit  idonea  causa  esse  vi- 
deatur,  cur  violens  discessisse  ab  hoste  dicatur.  Ut  enim  apud  Persium  in  satira 
quinta  cum  Cliaerestratus  professus  se  velle  meretricem  amatam  reUnquere  quae- 
rat  sed  censen  plorabit,  Duve,  relicta?  servus  intelligens  iuvenem  etiam  haerere  in 
amoris  laqueis  respondet 

'nugaris,  solca  puer  obiurgabere  rubra, 
170     ne  trepidare  velis  atque  artos  rodere  casses 

nunc  ferus  et  violens,  at  si  vocet  "haud  mora"  dicas', 
ita  equus  in  fabula  recte  violens  appellatur  et  ferox  domito  hoste,  cum  simul  hoc 
pretio  iugum  servile  perpetuum  receperit.  Quae  non  aUter  inter  se  opponuntur 
quam  apud  Persium  qui  nunc  ferus  est  et  violens  mox  dominae  iinperanti  ob- 
noxius  erit.  Ac  licet  cquus  postquam  makmi  diuturno  adversario  iutuUt  ridens 
dici  nimirum  potuerit,  tanien  haec  violentis  equi  ob  devictum  hostem  superbia 
magis  etiam  coniuncta  esse  cum  ea  sententia  videtur  quam  adhibita  fabula  Hora- 
tius  declarare  voluit.  Ut  verendum  sit  ne  divinandi  arte,  ut  fit,  ea  quae  proba 
sunt  deteriora  reddamus  ultro. 

IV.     In  satira  tertia  Ubri  secundi  haec  edidit  Meinekius. 

'quisnam  igitur  sanus?'  qui  non  stultus.    'quid  avarus?' 

stuhus  et  insanus.    'quid,  si  quis  non  sit  avarus, 
160     continuo  sanus?'    minime.    'cur,  stoice?'  dicam. 

'non  est  cardiacus'  Craterum  dixisse  putato 

'hic  aeger.'    recte  est  igitur  surgetque?  negabit. 

non  est  periurus  neque  sordidus:  immolet  aequis 


*)   KiessUngii  rationes  de  ienero  ungui  non  de  tempore  sed  de  penitissimo  studio 

accipientis  universa  sententia  quae  certissima  lemporis  notatione  continetur  non  adiuvut. 

9  * 

165  hic  porcum  laribus:  verum  ambitiosus  et  audax: 
naviget  Anticyram. 
Quae  dum  singillatim  persequimur,  mancam  esse  aliqua  parte  disputationem  sen- 
timus.  Negavit  stoicus  eum  qui  non  esset  avarus  sanum  esse  (160);  interroganti 
causam  respondet  per  exemplum  a  medico  et  morbis  corporis  repetitum:  hic  aeger 
non  est  cardiacus:  estne  igitur  sanus?  negabit  medicus.  Sed  iam,  ne  recurrat 
illud  'cur,  stoice?'  et  exemplum  inutile  fuisse  appareat,  rationem  addi  exspectamus 
cur  neget:  'quia  alio  quo  morbo  laborat.'  Nam  hoc  voluisse  poetam  res  ipsa  de- 
clarat  utiturque  tamquam  demonstrato  in  proximis  (164)  non  est  periurus  neque 
sordidus:  immolet  aequis  hic  porcum  laribus:  verum  ambitiosus.'  Si  vero  hoc, 
quod  desiderari  dicimus  et  quod  summum  est  in  hac  ratiocinatione,  ultro  legen- 
tem  addere  potuisse  obiicias,  simul  fateare  necesse  est,  vanas  fuisse  has  ambages 
quibus  Horatius  simplicem  sententiam  ornavit  ita  ut  ex  sermocinantium  vice  et 
exemplis  aliquid  leporis  quaereret  ac  venustatis.  Quorsum  enim  ista,  si  tamen  id 
quod  caput  rei  erat  legentis  cogitationi  relinquitur?  Tam  incousultum  consilium 
quoniam  credibile  non  est  iniisse  poetam  qui  nil  moHtur  inepte,  recurrimus  ad 
fidem  librorum,  qui  istam  orationem  uno  versu  auctam  exhibent. 

'quid,  siquis  non  sit  avarus, 
160     continuo  sanus?'  minime.    'cur,  etoice?'  dicam. 

'non  est  cardiacus'  Cratenim  dixisse  putato 

'hic  aeger.'    rccte  est  igitur  surgetque?  negabit, 
—  quod  latus  aut  renes  morbo  temptentur  acuto. 
Quae  praeclara  sunt   et  Horatium   vel  maxime   decent.     Sed  versum   qui  mutilae 
orationi  integritatem   restituit,   quamquam   tam  firmiter  in  sermonis  tenore  Iiaeret, 
vix   ut   avelli  posse  videatur,   tamen  ferendum  esse  negant,   quia  idem  paululum 
mutatus  legitur  in  epistola  1,  6,  28 

si  latus  aut  renes  morbo  temptantur  acuto, 

quaere  fugam  morbi. 
Quo  loco  cum  abesse  non  possit,  ne  Horatius  bis  in  eandem  orationem  incur- 
risse  cum  pudore  videatur,  ex  satira  eximendum  instant  Hauptius  primum,  dein 
Meinekius  aliique.  Nos,  si  non  Horatius  addito  versu  sensum  absolvit  sed  ne- 
scio  quis  quo  mancam  disputationem  suppleret  aliunde  petitum  inseruit,  laudabi- 
mus  hunc  interpolatorem,  qui  Horatii  stilum  non  leviter  adiuvisse  censendus  est. 
Interim  quod  tam  egregie  orationi  accommodatur  ab  ipso  esse  poeta  profectum 
credemus. 

In   epistola   libri   primi   duodevicesima  idem   exemplar  Meinekianum    haec 
praebet. 

tu,  dum  tua  navis  in  alto  est, 

hoc  age,  ne  mutata  retrorsum  te  ferat  aura. 

oderimt  hilarem  tristes  tristemque  iocosi, 

90     sedatum  celeres,  agilem  gnavumque  remissi, 
potores  porrecta  negantem  pocula,  quamvis 

93     nocturnos  iures  te  formidare  tepores. 

deme  supercilio  nubem;  plerumque  modestus 

95  occupat  obscuri  speciem,  tacitumus  acerbi. 
In  his  quoque,  nisi  nos  sensus  decipit,  ad  sententiam  quidem  nihil,  multum  ad 
orationem  desideratur.  Cum  enim  potores  appellentur  etiam  cum  non  bibunt  (ve- 
lut  ep.  1,  19,  3),  sententia  poterat  illa  quidem  quam  brevissime  et  ut  ad  superio- 
rum  formam  accederet  hoc  modo  eflferri  'potores  (oderunt)  severum  (vel  sobrium) 
et  contra.'  Sed  cum  Horatius  dicat  non  sobrium  vel  severum  sed  porrecta  ne- 
gantem  pocula  et  is  causam  cur  neget  addat  affirmans  nocturnos  se  formidare  tepo- 
res,  certam  condicionem  cogltare  qua  quis  porrectum  poculum  repudiet  et  quasi 
quandam  scenam  depingere  videtur,  cum  alteri  potare  cupiunt,  hic  vero  se  neget 
partem  capturum  causam  quae  dehortetur  professus.  Hoc  autem  consilium  poetae 
ex  illis  verbis  si  recte  colligimus,  mirum  est  Horatium,  cum  pofores  nude  appel- 
laret  nulla  temporis  aut  condicionis  nota  adiecta,  lepidam  quam  iuchoavit  imagi- 
nem  imperfectam  destituisse.  Desiderio  nostro  abunde  satis  fit  versu  recepto  quem 
Hbri  testantur. 

oderunt  hilarem  tristes  tristemque  iocosi, 

90  sedatum  celeres,  agilem  gnavumque  remissi, 
—  potores  bibuli  media  de  nocte  Falerni 

oderunt  porrecta  negantem  pocula,  quamvis 
93  nocturnos  iures  te  formidare  tepores. 
In  verbis  additis  nihil  est  quod  iure  reprehendatur.  Nam  Bentleius,  qui  suspicio- 
nem  quidem  movit  de  origine  versus  91  in  nonnullis  libris  omissi,  sed  tamen 
emendando  ei  succurrere  maluit,  nimis  inique  singula  interpretatur,  cum  vitupe- 
rat  potores  bibuli^  quasi  dicas  poiores  potantes:  at  Horatius  non  potores  bibulos  sed 
potores  bibulos  Falerni  appellavit  h.  e.  potores  qui  bibunt  vel  bibere  cupiunt  vinum 
Falemum,  quo  nihil  est  aptius;  aut  potores  media  de  nocte  bibulos,  quo  haec  iu- 
epta  esse  evincat,  siccos  ac  sobrios  esse  affirmat  aut  maxime  negotiosos,  quippe 
qui  non  solido  de  die  sed  de  media  nocte  potare  incipiant:  at  Horatius  convivas 
significat  qui  ttotov  TtpoYovTos  circa  mediam  noctem  meliorem  notam  bibere  instituunt. 
Quare  quae  restitui  iussit  potores  liquidi  media  de  luce  Falemi^  ex  versu  sumpta 
qui  ep.  1,  14,  34  legitur,  quem  bibulum  liquidi  media  de  luce  Falerni  (scis  fuisse), 
non  est  quod  dedita  opera  exagitemus.  At  Meinekius  illa  verba  non  corrigenda 
sed  delenda  esse  iudicavit;  itaque  iam  cum  primum  edidit  Horatium  a.  mdcccxxxv 
inductis  mediis  unum  ex  duobus  versum  efiecit  hoc  modo 

91  potores  [bibuli  media  de  nocte  Falerni 
odemnt]  porrecta  negantem  pocula,  quamvis 

93     nocturnos  iures  te  formidare  tepores; 

et  hoc  ille  consultius  instituit,   quam  qui  integro  versu  91,  quia  a  parte  librorum 
abest,  omisso  constare  posse  orationem  sibi  persuaserunt: 

oderunt  hilarem  tristes  tristemque  iocosi, 
90     sedatum  celeres,  agilem  gnavumque  remissi, 
92     oderunt  porrecta  negantem  pocula,  quamvis  — 
£tsi  enim  ex  porrectis  poculis  aliquo  modo  effici  possit  quem  osorem  dicat  poeta, 
tamen   in   hoc   sententiarum   dccursu   hoc   satis   non   erat,  neque   quod  in    aliquot 
codicibus   v.  91  non  exstat   nisi  ad  librarii  errorem   redire  videtur  simili   duorum 
versuum   continuorum   initio   (^potores  —  odermit)   decepti.     Sed  Meinekius   iterum 
edito  Ploratio   quo  magis   pristinam  suam  opinionem  stabihret  haec  adnotavit  (in 
praefatione   p.  xxxviii)  'oderunt  post  paucos  versus  nulla  cum  vi  repetitum  non 
magis  placere  potest  quam  operosa  simplicis  sententiae  amplificatio.'     Quae  facile 
redarguuntur,   ut  mirere  talia   a  tanto  viro  argumenti  loco  afierri  potuisse.     Nam 
cum    operosam   simplicis   sententiae   amplificationem'  iactat,  non   vidit   illud,   mira 
aequabilitate   hanc  orationem  nitere  qua  potores  bibuli  de  media  nocte  Falerni  et 
ex  altera  parte  is   qui  porrecta  pocula  neget  iuratus  se  nocturnos  tepores  formi- 
dare   quasi   unius   actionis  participes   componuntur;   oderunt   autem   verbum   aptius 
erat  in  ampliore  huius  exempli  conformatione  repeti,  ac  solet  Horatius  etiam  sine 
vi  ulla  bis  ponere  verba  in  comparibus  enuntiatis,   velut  ut  pauca  afferamus  Sat. 
1,  7,  23 

laudat  Brutum  laudatque  cohortem, 

solem  Asiae  Brutum  adpellat  stellasque  salubres 

adpellat  comites  excepto  Rege. 
Ep.  1,  7,  25 

quodsi  me  noles  usquam  discedere,  reddes 

forte  latus,  nigros  angusta  fronte  capillos, 

reddes  dulce  loqui,  reddes  ridere  decorum. 
Cf.  Ep.  1,  1,  95.  97.     Ep.  2,  2,  20 

dixi  me  pigrum  proficiscenti  tibi,  dixi 

talibus  officiis  prope  mancum. 
et  ibidem  133 

comis  in  uxorem,  posset  qui  ignoscere  servis 

et  signo  laeso  non  insanire  lagenae, 

posset  qui  rupem  et  puteum  vitare  patentem. 
Quamobrem  his  quidem  argumentis  non  tantum  damus,  ut  versum  destitui  veli- 
mus,  quo  deleto  oratio  pulchre  concinnata  insigniter  depravetur;  neque  magis  eo 
argumento  movemur  quo  Meinekii  rationes  confirmatum  ivit  Hauptius:  qui  pro- 
fectus  a  Lachmanni  sententia;  Meinekio  quoque  magnopere  probata  (praef.  p.  xxiv), 
qua  is  negabat  Horatium  •  vcrsus  suos  nisi  certi  consilii  causa  iterare,  quoniam 
nostro  similis  versus  alibi  legitur  loco  necessario,  repetendi  autem  consilium  nul- 

lum  apparet,  ad  illius  exemplum  hunc  nostrum  a  sedulo  lectore  fictum  esse  fiden- 
ter  posuit  (cf.  Chr.  Belgeri  librum  de  M.  Hauptio  p.  268).  Nam  ut  mittamus 
non  simplex  supplementi  genus  esse  quo  hanc  orationem  auctam  esse  volunt,  ne 
nostro  quidem  loco  versum  culpatum  inutilem  esse  et  supervacaneum  demonstrare 
studuimus,  similitudo  autem  inter  duos  ea  est,  quae  ut  facile  fugere  legentem  nisi 
si  quis  hoc  agat,  ita  vel  imprudenti  poetae  invito  subnasci  potuerit.  In  epistola 
enim  decima  quarta  haec  dicit  de  se 

quem  tenues  decuere  togae  nitidique  capilli, 

quem  scis  immunem  Cinarae  placuisse  rapaci, 

quem  bibulum  liquidi  media  de  luce  Falerni, 
35     cena  brevis  iuvat  et  prope  rivum  somnus  in  herba. 
In  nostra  autem  epistola 

potores  bibuli  media  de  nocte  Falerni 

oderunt  porrecta  negantem  pocula,  quamvis 
93     nocturnos  iures  te  formidare  tepores. 
Et  Horatium   etiam  inconsulto  in  similes  dicendi  formas  labi  praeter  ea  quae  in- 
fra  afferimus  vel  illa  docere  possunt  quae  in  ep.  1,  19,  11  leguntur 

nocturno  certare  mero,  putere  diurno, 
collata  cum  art.  poet.  v.  269 

nocturna  versate  manu,  versate  diurna. 
Lachmannus  autem  de  iteratis  apud  Horatium  versibus  quid  senserit  ambiguum  est: 
qui  cum  a.  MDCCCXLVI  in  carmine  octavo  libri  quarti  versum  unum  ex  altero  Ho- 
ratii  carmine  translatum  doceret,  scripsit  denn  Eoraz  tviederholt  seine  Worte  (sic) 
nicht  ohne  Anspielung  (opusc.  100),  sed  idem  in  disputatione  anno  proximo  supe- 
riore  edita  cum  eundem  versum  insiticium  esse  affirmaret  utpote  ex  simili  alterius 
carminis  versu  fictum,  hoc  addidit,  multis  rationibus  probabile  esse,  Horatii  car- 
mina  praeter  sermones  et  epistolas  addendo  potius  quam  omittendo  depravata  esse 
(op.  96).  Unde  videri  possit  illam  de  iteratis  sententiam  ultra  carmina  valere  no- 
luisse.  Verum  utut  hoc  diiudicatur  (neque  nos  nunc  in  carmina  iuquirimus),  in 
satiris  et  epistolis,  si  quid  his  duobus  locis  disceptandis  profecimus,  non  iam  lice- 
bit,  si  qua  gemina  sine  manifesto  consilio  occurrant,  ob  illam  rationem  repetitis 
verbis  interpolationis  notam  inurere.  Quin  iterationis  causa  vel  ea  ferenda  cen- 
semus  quae  ubi  iterata  leguntur  non  sunt  ad  absolvendam  sententiam  necessaria, 
sed  apta  sunt  et  consentanea:  quis  enim  in  poeta  non  ferat  etiam  aliquid  decen- 
tis  luxuriae?     Quod  genus  est  Sat.  1,  2,  13. 

hunc  si  perconteris,  avi  cur  atque  parentis 

praeclaram  ingrata  stringat  malus  ingluvie  rem, 

omnia  conductis  coeraens  obsonia  nummis, 
■     10     sordidus  atque  animi  quod  parvi  nolit  haberi, 

respondet.    laudatur  ab  his  culpatur  ab  illis. 

Fnfidius  vappac  famam  timet  ac  nebulonis: 
quinas  hic  capiti  mercedes  exsecat  atque 
15     quanto  perditior  quisque  est,  tanto  acrius  urguet. 
Sic  haec  Meinekius  edidit  de  Hauptii  mente;  neque  quidquam  desideratur  in  sen- 
tentia,  sed  tamen  ne  aucta  quidem  versu  quem  libri  habent  displicere  possunt. 
12     Fufidius  vappae  famam  timet  ac  nebulonis, 

—  dives  agrls,  dives  positis  in  fenore  nummis: 
14     quinas  hic  capiti  mercedcs  exsecat  — 

Nam  et  recte  Fufidius  dives  homo  appellatur  neque  inepte  ratio  divitiarum  duplex 
indicatur,  quo  modo  Sat.  2,  3,  184  oratione  simili  sed  in  sententiam  contrariam 
coniunguntur 

midus  agris,  nudus  nummis,  insane,  paternis. 
Immo  interiecto  versu  13,  qui  ad  Fufidii  nomen  referri  rectius  quam  cum  proxima 
sententia    in    vim    concessivam    connecti   videtur,    commodius   paulo   quam    eodem 
omisso  oratio  a  pronomine  hic  (14)  ordiens  Fufidii  rationem  qua  nebulonis  famam 
vitarc  studct  persequitur.     Atqui  idem  versus  in  arte  poetica  legitur 

ut  praeco  ad  merces  turbam  qui  cogit  emendas, 
420     adsentatores  iubet  ad  lucrum  ire  poeta, 

dives  agris,  dives  positis  in  fenore  nummis; 
ubi  cum  abcsse  non  possit,  ne  bis  eadem  Horatius  nullo  cum  consilio  dixisse 
videatur,  ex  arte  translatum  iudicant  in  satiram.  Sed  qui  nullo  decreto  occupa- 
tus  utrumque  locum  ponderaverit  et  hoc  imprimis  inquisiverit,  quoniam  idem  ver- 
sus  bis  recurrit,  utri  eorum  locorum  primo  accommodatus  fuerit,  cum  in  arte  poe- 
tica  poeta  dives  designetur  sed  ut  genus  divitiarum  nihil  ad  rem  pertineat,  in 
satira  autem  de  fenore  et  feneratore  agatur,  probabilius  esse  fatebitur,  ex  satirae 
sententia  natam  istam  versus  formam  esse,  sed  eandem,  quia  poetae  in  mente 
haerebat,  missa  feneratoris  notione,  ad  divitem  poetam  denotandum  adhibitam. 
Ita  si  origo  horum  versuum  geminorum  recte  explicatur,  quamquam  concessimus 
in  satira  vcrsum  non  flagitari,  tamen  retinebimus  ut  verum  nec  interpolatoris  ma- 
num  agnosciraus,  quem  quid  maxime  moverit,  ut  versum  ex  arte  poetica  in  illum 
locum  transferret  non  facile  dispicitur. 

Restat  unus  versus  qui  quia  duobus  locis  legitur  altero  secludi  solet.     In 
epistola  cnim  prima  haec  scripta  sunt  in  libris 

'o  cives,  cives,  quaerenda  pecunia  primum  est, 

virtus  post  nummos:'  haec  lanus  summus  ab  imo 
55     prodocet,  haec  recinunt  iuvenes  dictata  senesque 

—  laevo  suspcnsi  loculos  tabulamque  lacerto. 

Ex  quibus  Meinekius  in  utraque  editione  versum  56  delevit,  quippe  quem  'male 
sedula  manus  ex  Sat.  1,  6,  74  in  hunc  locum  transtulerit.'  Meinekium  secutus 
Hauptius  (apud  Belgerum  1.  c.)  versum  istum  iu  epistola  absurdum  esse  affirmavit 

ususque  est  eo  quoque  exemplo  ut  Lachmanni  de  iteratis  apud  Horatium  sententiam 
argumentando  fulciret.    In  satira  autem  unde  illum  petitum  arguunt  haec  leguntur 

71     causa  fuit  pater  his,  qui  macro  pauper  agello 
noluit  in  Flavi  ludum  me  mittere,  magni 
quo  pueri  magnis  e  centurionibus  orti 
—  laevo  suspensi  loculos  tabulamque  lacerto 

75  ibant  octonis  referentes  idibus  aera. 
Et  hinc  quidem  planius  perspicitur,  quid  sibi  illa  verba  velint,  quibus  in  satira 
videmus  speciem  puerorum  in  ludum  itantium  depingi.  Neque  credibile  est  verbis 
iisdem  non  eundem  utrobique  sensum  subesse.  Quare  aut  hic  sensus  quem  satira 
declarat  necesse  est  epistolae  aptetur  aut  si  hoc  fieri  non  potest  reiiciendus  est 
versus.  Atqui  in  epistola,  si  verba  sequimur  et  illa  reminiscimur  quae  ep.  1,  18,  13 
leguntur  sic  iterat  voces  . .  ut  puerum  saevo  credas  dictata  magistro  reddere,  hoc  di- 
cit  Horatius,  quae  lanus  veluti  ludi  magister  prodoceat  ea  puerorum  instar  magi- 
stro  dictata  reddentium  iuvenes  et  senes  recinere.  Quam  sententiam  damus  inte- 
gram  esse  sive  additur  versus  56  sive  omittitur:  quippe  simile  a  pueris  dictata 
reddentibus  petitum  inest  in  v.  55.  Sed  tamen  versus  56  cum  notam  legentibus 
puerorum  in  ludum  cursitantium  imaginem  felicissime  expressam  teneat,  non  inepte 
addi  videtur,  quo  et  simile  illud  extollatur  et  maiore  cum  ludibrio  iuvenes  et  se- 
nes  lani  sapientiam  ut  dictata  recinentes  puerorum  more  elementariorum  se  gerere 
dicantur.  Haec  autem  verba  laevo  suspensi  loculos  tahulamque  lacerto,  ne  quis  par- 
ticulam  comparativam  desideret,  appositi  loco  ad  iuvenes  senesque  addi  putamus, 
quemadmodum  Horatius  scribit  ep.  1,  2,  42  qui  recte  vivendi  prorogat  horam,  rusti- 
cus  exspectat  dum  defluat  amnis,  aut  2,  2,  98  caedimur  et  totidem  plagis  consumi- 
mus  hostem  lento  Samnites  ad  lumina  prima  duello.  Itaque  cum  sic  interpretanti 
consilium  quoddam  additi  versus  appareat  neque  in  oratione  sit  quod  vituperetur, 
nos  ne  hic  quidem  probabilius  habemus  a  male  sedulo  verba  ex  satira  in  episto- 
lam  invecta  quam  eadem  ab  Horatio  ipso  utroque  loco  posita  esse:  quem  quidem 
nunc  non  temere  et  imprudentem  in  eandem  orationis  formam  incidisse,  sed  et 
ipsum  memorem  fuisse  versus  olim  facti  et  eiusdem  memores  esse  voluisse  legentes 
existimamus. 

His  potissimum  rationibus  ducti  quattuor  iilos  versus,  quos  Hauptius  iam 
in  prima  Horatii  editione  uncinatos  dederat,  nos  quartum  libello  recognito  nota 
liberavimus.  De  universo  autem  genere  iteratae  apud  Horatium  orationis  ita  sen- 
timus,  si  quis  hoc  agere  studioseque  totam  materiem  exhaurire  velit,  evidenter 
probari  posse,  Horatio  quamvis  politissimo  poetae  idem  quod  aUis  poetis  accidisse 
ut  insciens  nonnumquam  in  easdem  vel  similes  dicendi  aut  sentiendi  formas  ratio- 
nesque  laberetur,  neque  hoc  in  carminibus  minus  quam  in  satiris  aut  epistoHs. 
Itaque  nimius  fuit  Lachmannus  cum  negaret  Horatium  nisi  cum  certa  ratione  iis- 
dem  verbis  plus  semel  usum  esse.     Sed  nos   hoc  aliis  peragendum  relinquimus: 

unum  etiam  exemplum  nec  hac  sola  de  causa  afferimus.    In  his  enim  quae  scripsit 
Sat.  2,  1,  64 

detrahere  et  pellem,  nitidus  qua  quisque  per  ora 
cederet,  introrsum  turpis 
et  Ep.  1,  16,  44 

sed  videt  hunc  omnis  domus  et  vicinia  tota 
introrsus  turpem,  speciosum  pelle  decora 
quaedam  insignior  sententiae  et  orationis  similitudo  agnoscitur,  simul   illud  Hora- 
tium,  ut  erat  etiam  sonorum  felicissimus  artifex,  quem  vel  talia  produnt 
quae  caret  ora  cruore  nostro  C.  2,  1,  36 
qui  rore  puro  Castaliae  lavit 
crines  solutos  C.  3,  4,  61  (cf.  4,  6,  26) 

o  laborum 
dulce  lenimen  mihi  cumque,  salve, 
rite  vocanti  C  1,  32,  14, 
cum   eadem  bis  poneret  non  sine  subtili  soni  cura  introrsus  turpem  sed  introrsum 
turpis  posuisse. 

V.  In  satira  prima  libri  primi  versus  qui  sunt  paene  extremi  Hauptius 
cum  primum  Horatii  carmina  a  se  recognita  edidit  a.  MDCCCLI  ad  hunc  modum 
adornavit. 

illuc  unde  abii  redeo,  qui  nemo,  ut  avarus, 
se  probet  ac  potius  laudet  diversa  sequentes, 
110     quodque  aliena  capella  gerat  distentius  uber, 
tabescat,  neque  se  maiori  pauperiorum 
turbae  comparet,  hunc  atque  hunc  superare  laboret, 
sic  festinanti  semper  locupletior  obstet, 
ut,  cum  carcoribus  missos  rapit  ungula  currus, 
115     instat  equis  auriga  suos  vincentibus,  ilhim 
praeteritum  temnens  extremos  inter  euntem. 
Qua  in  re   quas   rationes   secutus   sit,   nunc   ex  Chr.  Belgeri  libro  intelligi  potest, 
quo  is  a.  mdccclxxix  Hauptii  virtutem  academicam  merita  laude  prosecutus  cum 
alia  nonnulla  ex  eius  lectionibus  academicis  tum  horum  versuum  enarrationem  cri- 
ticam  publici  iuris  fecit.    Ibi  quae  de  his  versibus  Hauptius  disputasse  narratur,  ple- 
raque  nobis  probantur,  unum  est  de  quo  videmus  ambigi  posse.    Etenim  Hauptius 
recepta  vetustissimi  codicis  Blandinii  scriptura  qui  nemo  et  versum  probum  effecit 
et  sententiam  recuperavit  poetae  consiliis  egregie  convenientem.    Qui  ab  eo  orsus 
ut  admirabundus  quaereret,  qui  nemo  sua  sorte  contentus  viveret  sed  omnes  aliena 
potius   laudarent,    cum   in   extrema  satira  intermissam   quaestioncm  repeteret,   vix 
aptiore  uti  oratione  potuit  quam  quae  ex  illa  scriptura  nascitur,  quae  et  ipsa  forma 
legenti  initium  satirae  iu  memoriam  revocet 

Qui  fit,  Maecenas,  ut  nemo,  quam  sibi  sortem 
seu  ratio  dederit  seu  fors  obiecerit,  illa 
contentus  vivat,  laudet  diversa  sequeutes? 
et  eandem  quaestionem,  qua  argumentum  satirae  continetur,  addita  causa  rcferat. 
Cum  enim  Horatius  dicit  qui  nemo,  ut  avarus,  se  probet,  h.  e.  Hauptio  interprete 
'utpote  avarus',  id   quod   edocuit  ante  intelligi  voluit,  communi  hominum  avaritia 
fieri,  ut  suam  sortem  nemo   probet,   omnes  appetant  alienam.     Quae  verba  quod 
in  negativa  parte  sententiae  posita  sunt  (qui  nemo  utpote  avarus  se  probet'),  non 
vituperabit,   qui  huius  naturam  negationis  et  quam  nihil  differat  a  contraria  affir- 
matione  perpenderit;*)  neve  quis  obiiciat  illa  sententiae  couformatione  causam  quae 
quaeratur  ipsi  esse  interrogatioui  immixtam,  reputandum  est  non  esse  hanc  intcr- 
rogationem,  quae  responsum  exspectet,  sed  interrogandi  forma  poetam  admiratio- 
nem   exprimere,   quasi  dicat,    qui  tandem   homines   adeo    stulti  suut  ob  avaritiam 
ut    suam    quisque    sortem    repudiet,    alienam    sectetur.'      Et    haec   igltur   Hauptius 
recte  perspexit,    nec  fugit  eum  comparationem   a  curribus   petitam   quae   versibus 
114 — 116   exponitur  non  cum  verbis  sic  /estmanti  (113)  coniungi,   quae  vulgo  in 
unam   orationem   connecti   solent:    lahoret.    Sic  fcstinanti  sempcr   locuplciior   obstat, 
ut,  cum  carceribus  cet.,  sed  comparationem  istam  redirc  ad  superiora  (111)  ncque 
se  maiori  pauperiorum  turbae  comparet,  hunc  atque  hunc  superare  laboret,   cui  scn- 
tentiae   bipartitae    accurate    sed   inverso    ordiue    respondent    quae   gemina   sunt   iu 
comparatione   instat  cquis  auriga  suos  vincentibus,  illum  praeteritum  temnens  extre- 
mos  inter  euniem.     Itaque  ut  haec  quae   sensus   seiungi  vetat    oratione   coniungc- 
rentur,  Hauptius,  probata  quae  est  in  paucis  codicibus  scriptura  obstet  (113),  hoc 
enuntiatum  prioribus  ita  adnecti  voluit,  ut  uno  ordine  omnia  pronomine  interroga- 
tivo  regerentur:    'qui  nemo   se  probet   ac   potius  laudet   diversa  et  tabescat  quod 
aliena  capella  distentius  gerat  uber  neque  se  maiori  pauperiorum  turbae  comparet 
sed   hunc  atque   hunc   superare   laboret,    sic  festinanti   semper  locupletior  obstet.' 
Hoc  iUud  est  quod  unum  nos  dubitare  diximus  quam  probabiUter  statuatur.    Cum 
enim  reliqua  enuntiata  omnia  sua  sponte  in  unam  coeaut  comprehensionem,  hoc 
extremum  et  ob  mutatam  oratiouis  formam  a  ceteris  secernitur,   et  sententia  non 
tam  prioribus  aequabilis  accedere  quam  proximae  adnectere  rationem  videtur:  'hunc 
atque   hmic   superare  laborat,   quando  quidem  sic  festinanti  numquam  deest  quem 
superare  cupiat.'    Quamobrem  obstat,  quod  fides  memoriae  tuetur,  retinendum,  sen- 
tentiam  autem  a  prioribus  segregatam  parenthesis  vicem  obtinere  existimamus,  qua 
interiecta  nihil  impedit  quo  minus  comparatio  iis  adhaerescat  quibus  debeat.    Ita- 
que  orationem  sic  interpunximus : 


*)    Non   sine  fructu  hoc   nomine   contendentiir  quae  Xenophon  scribit  in  historia 
graeca  2,  2,  3    inswr^g  xif?   wxTog   ovhstg  Ixoj/viyjSr,   oO  fxcvou  tou?   ctnoV.<x7.c7«g  nsvSoCfTig  cx/./.d 

illuc  unde  abii  redeo,  qui  nemo,  ut  avarus, 

86  probet  ac  potius  laudet  diversa  sequentes, 
110     quodque  aliena  capella  gerat  distentius  uber, 

tabescat,  neque  se  maiori  pauperiorum 

turbae  comparet,  hunc  atque  hunc  superare  laboret 

(sic  festinanti  semper  locupletior  obstat), 

ut,  cum  carceribus  missos  rapit  ungula  currus, 
115     instat  equis  auriga  suos  vincentibus  — 
De  interiecta  sententia  conferri  potest  quod  Horatius  scribit  Sat.  1,  6,  57 

ut  veni  coram,  singultim  pauca  locutus 

(infans  namque  pudor  prohibebat  plura  profari) 

non  ego  me  claro  natum  patre  — 

sed  quod  eram  uarro. 
Nam  nostro  quoque  loco  addi  particula  causalis  potuit:  'hunc  atque  hunc  superare 
laborat,  nam  sic  festinanti  semper  locupletior  obstat.'  Neque  inutiliter  haec  adiecta 
sunt :  cum  enim  inter  se  opponantur  neque  se  maiori  patipetnorum  turhae  comparet, 
hunc  atque  hunc  auperare  laboret,  claudicare  contrariorum  ratio  videtur,  quae  hoc 
requirit  'non  pauperioribus  se  comparat,  sed  hunc  atque  hunc  qui  locupletior  est 
superare  studet.'  Scite  igitur  poeta  interposito  enuntiato  hoc  quoque  assecutus 
est  ut  hac  parte  superior  sententia  suppleretur.  De  comparatione  a  curribus  et 
spatiis  ducta,  quod  genus  poetis  Romanis  inde  a  Q.  Ennio  in  deUciis  fuit,  nonnulli 
viri  docti  ita  iudicarunt,  ut  quia  hi  sunt  apud  Vergilium  versus  (in  extremo  primo 
georgicon) 

hinc  movet  Euphrates,  illinc  Germania  bellum, 
510     vicinae  ruptis  inter  se  legibus  urbes 

arma  ferunt,  saevit  toto  Mars  impius  orbe; 

ut,  cum  carceribus  sese  eflfudere  quadrigae, 

addunt  in  spatia  et  frustra  retinacula  tendens 

fertur  equis  auriga  neque  audit  currus  habenas 
Horatium  ab  horum  versuum  imitatione  pendere  existiment  editique  ab  Horatio 
satirarum  hbri  tempora  ab  hoc  termino  deducant.  Nos  et  de  hac  et  nonnullis 
aliis  quas  credunt  imitationibus  Horatianis  aliter  sentimus,  de  qua  re  tum  accura- 
tius  dicemus,  cum  quaestionem  quae  est  de  editis  ab  Horatio  satirarum  hbris  ut 
oportet  a  capite  repetemus. 

Scr.  m.  Novembri  a.  MDCCCLXXXV. 


